Факултет ветеринарске медицине

Булевар ослобођења број 18

Београд

**09.02.2017.године**

 **Питања и одговори у вези са конкурсном документацијом за
 отворени поступак јавне набавке ознаке и броја**

 **ЈН-01-4/2-2017**

**-јавна набавка електричне енергије-**

 Потенцијални понуђач је поставио питањe, па достављамо следећи одговор:

**Питање:** У моделу уговора пише да „уговор ступа на снагу даном потписивања…“.

Међутим, како процедура промене снабдевача може да траје 21 дан (уз предуслов да купац има измирена сва дуговања према тренутном снабдевачу), и да процедура у потпуности зависи од Дистрибуције, понуђач тј. снабдевач нема никаквог утицаја на трајање процедуре и почетка рока испоруке. Значи, свакако би постојао раскорак између дана потписивања и почетка испоруке.

Стога предлажемо да се у моделу уговора дода следећа реченица „У случају промене снабдевача уговор ступа на снагу даном завршетка законске процедуре промене снабдевача“ и да се период испоруке измени у складу са наведеним.

Молим Вас за коментар.

**Одговор:**  У вези са Вашим захтевом, сматрамо да не постоје разлози за изменом конкурсне
документације, односно допуном модела уговора. Наиме, Факултет ветеринарске медицине је, као
наручилац, у конкурсној документацији за набавку електричне енергије у Поглављу II - Техничке
карактеристике (спецификација) предмета јавне набавке, у тачки 6, назначило да ће се уговор о
набавци електричне енергије са изабраним понуђачем закључити на период од годину дана,
рачунајући од дана почетка испоруке електричне енергије по овом уговору (који ће се тек закључити).
21.03.2017. године је наведен као датум од када престаје важност постојећег уговора о набавци
електричне енергије и као очекивани датум почетка испоруке електричне енергије по новом уговору,
али нигде није назначено да је то и искључиви датум почетка испоруке. Исто тако, чланом 9. модела
уговора предметне конкурсне документације, предвиђено је да се уговор закључује на период од
најдуже годину дана, рачунајући од дана почетка испоруке предмета набавке по овом уговору. С
обзиром да је реално очекивати да ће се предметни уговор закључити крајем фебруара или почетком марта,
јасно је да преостаје сасвим довољно времена да се, у случају промене добављача за испоруку
електричне енергије, сам процес промене снабдевача благовремено спроведе, а имајући у виду да то
може да потраје до 21 данa, али да то и не значи да то мора да буде 21 дан, може и раније.
 У сваком случају уговор се сматра закљученим од дана почетка испоруке предмета набавке, а што ће свакако
бити тек након завршетка законске процедуре промене снабдевача, ако до тога дође.